
Zagreb, 14. 4. 2021. 


PRIOPĆENJE HZJZ VEZANO UZ EPIDEMIOLOŠKE PREPORUKE 
ZA PROVOĐENJE LOKALNIH IZBORA 2021. 


U svibnju 2021. godine će se u Hrvatskoj održati lokalni izbori. S obzirom na prisutnost pandemije 
COVID-19 za svaku aktivnost koja je vezana uz provođenje izbora potrebno je izraditi epidemiološki 
okvir kojeg izrađuje Hrvatski zavod za javno zdravstvo na temelju preporuka epidemiološke struke. 
Preporukama Hrvatskog zavoda za javno zdravstvo namijenjenima provedbi predstojećih lokalnih 
izbora u Hrvatskoj osigurava se zaštita zdravlja svih građana koji sudjeluju u izborima. Sukladno Odluci 
Stožera civilne zaštite o dopuštenom broju okupljenih osoba (Odluka o izmjenama Odluke o nužnim 
epidemiološkim mjerama kojima se ograničavaju okupljanja iuvode druge nužne epidemiološke mjere 
i preporuke radi sprečavanja prijenosa bolesti COVID-19 putem okupljanja od 20. studenoga 2020.), a 
s obzirom na okolnosti organiziranja prikupljanja potpisa zainteresiranih građana na štandovima 
političkih stranaka, predviđenim je epidemiološkim okvirom omogućeno nesmetano odvijanje 
izbornog procesa te istodobno očuvanje zdravlja svih građana uz preduvjet pridržavanja 
epidemioloških mjera propisanih u preporukama HZJZ-a od strane svih sudionika izbornog procesa. 


S obzirom na česte upite u kojima se traži uputa specifično za Primorsko -goransku županiju, te upita o 
primjenjivosti preporuka HZJZ-a za prikupljanje potpisa kao korak izbornog procesa kojeg nekismatraju 
oblikom javnog okupljanja pri čemu se navodi da je za Primorsko-goransku županiju neprimjenjiva 
uputa HZJZ od 01.04. o načinu prikupljanja potpisa na predstojećim lokalnim izborima, ovim 
izvješćujemo da se prikupljanje potpisa birača ne smatra oblikom javnih događanja i okupljanja u smislu 
Odluke o uvođenju nužnih epidemioloških mjera za područje Primorsko -goranske županije te da 
Preporuke HZJZ-a donose epidemiološke mjere koje su sveobuhvatne i koje su primjenjive na sve 
okolnosti izbornog procesa tijekom epidemije COVID-19. Dodatno, imajući u vidu iskustvo koje smo 
stekli organizacijom parlamentarnih izbora 2020., koji su također održani za vrijeme epidemije 
COVID19, za zaključiti je da su predložene epidemiološke mjere, koje je HZJZ izradio za potrebe 
organizacije i provedbe tog izbornog procesa, bile iznimno učinkovite. Naime, po provedbi 
parlamentarnih izbora 2020. nije primijećen porast broja novooboljelih slučajeva koji su kao izvor 
zaraze navodili sudjelovanje u izborima, niti se primijetilo grupiranja bolesti COVID-19 kod osoba koje 
su sudjelovale u pojedinim dijelovima izbornog procesa. 


Smatramo da se definicija javnih događanja i okupljanja nikako ne dotiče niti se ne reflektira na ovaj 
korak izbornog procesa odnosno na preporuke HZJZ-a o epidemiološkim mjerama u 
Primorskogoranskoj ili jednoj drugoj županiji te da preporuke HZJZ-a, ako se dosljedno primjenjuju, 
pružaju epidemiološki siguran okvir za provedbu izbora nevezano za Odluku o izmjenama Odluke o 
uvođenju nužnih epidemioloških mjera za područje Primorsko-goranske županije od 9. travnja 2021. 


